Diari Oficial de la Generalitat Valenciana


Sumari del DOGV 9599, del 19-05-2023 (2023/5427)

CORRECCIÓ d'errades de la Resolució de 26 d'abril de 2023, del Vicerrectorat d'Estudis de la Universitat de València, per la qual es convoquen beques de matrícula per estudiants i estudiantes del Màster Oficial en Dret i Violència de Gènere, de la Universitat de València, curs 2022-23.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9599

Data del DOGV
:   19-05-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/5427


Data del document
:   16-05-2023

Organisme emissor
:   Universitat de València

Tipus de document
:   Correcció d'errades

Correcció d'errades

 Descriptors 

:   * Universitat de València
    * ajuda pública

CORRECCIÓ d'errades de la Resolució de 26 d'abril de 2023, del Vicerrectorat d'Estudis de la Universitat de València, per la qual es convoquen beques de matrícula per estudiants i estudiantes del Màster Oficial en Dret i Violència de Gènere, de la Universitat de València, curs 2022-23. [2023/5427]  
BDNS (identif.): 692970.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/692970)  
  
Advertides errades a la versió en valencià de la convocatòria de beques de matrícula per a l'estudiantat del Màster oficial en Dret i Violència de Gènere de la Universitat de València, curs acadèmic 2022/2023, publicada en el DOGV número 9295 de 10 de maig de 2023, procedeix la seua correcció de la següent forma:  
  
A la resolució de la convocatòria,  
  
On diu:  
Amb aquest objectiu, la Universitat de València convoca aquestes beques per al finançament de 10.000 euros del cost de les taxes de matrícula per a estudiants del màster universitari en Gènere i Polítiques d'Igualtat.  
Ha de dir:  
Amb aquest objectiu, la Universitat de València convoca aquestes beques per al finançament de 10.000 euros del cost de les taxes de matrícula per a estudiants del màster universitari en Dret i Violència de Gènere.  
  
Al punt 2. Beneficiaris,  
On diu:  
Poden beneficiar-se d'aquestes beques les persones matriculades, durant el present curs acadèmic 2022/2023, en almenys 60 crèdits ECTS en el primer curs o en almenys 30 crèdits ECTS en el segon curs del màster universitari en Gènere i Polítiques d'Igualtat de la Universitat de València, que complisquen els requisits que s'indiquen en aquesta convocatòria i que no incórreguen en cap de les circumstàncies que descriu l'article 13.2 de la Llei 38/2003, general de subvencions.  
Ha de dir:  
Poden beneficiar-se d'aquestes beques les persones matriculades, durant el present curs acadèmic 2022/2023, en almenys 60 crèdits ECTS del màster universitari en Dret i Violència de Gènere de la Universitat de València, que complisquen els requisits que s'indiquen en aquesta convocatòria i que no incórreguen en cap de les circumstàncies que descriu l'article 13.2 de la Llei 38/2003, general de subvencions.  
  
  
Al punt 5. Criteris de valoració i assignació de beques, apartat 5.1c,  
On diu:  
c) Si després d'açò, encara no s'aconsegueixen els 10.000 euros, de la quantitat sobrant s'adjudicarà una ajuda de fins a 1.000 euros a l'alumnat que no compleix els requisits econòmics per superar els llindars establits en el punt 5.2 d) i e) d'aquesta convocatòria, incrementant en un 20 % aquests llindars i ordenant les sol·licituds que queden dins dels llindars incrementats d'acord amb la nota mitjana dels estudis d'accés al màster, en ordre descendent.  
Ha de dir:  
c) Si després d'açò, encara no s'aconsegueixen els 10.000 euros, de la quantitat sobrant s'adjudicarà una ajuda de fins a 1.000 euros a l'alumnat que no compleix els requisits econòmics ordenant les sol·licituds d'acord amb la nota mitjana dels estudis d'accés al màster, en ordre descendent..  
  
Al punt 6. Import de les beques,  
On diu:  
El nombre total d'ajudes previstes en aquestes bases és de 10 com a màxim, cadascuna de les quals cobreix parcialment o, si s'escau, totalment les taxes de matrícula en el màster universitari en Gènere i Polítiques d'Igualtat, curs 2022-2023, fins a 1.000 euros, tret que el nombre de persones que complisquen els requisits siga inferior, i en aquest cas l'import de les ajudes pot variar en els supòsits i les condicions establerts en el punt 5.1 d'aquestes bases.  
Ha de dir:  
El nombre total d'ajudes previstes en aquestes bases és de 10 com a màxim, cadascuna de les quals cobreix parcialment o, si s'escau, totalment les taxes de matrícula en el màster universitari en Dret i Violència de Gènere, fins a 1.000 euros, tret que el nombre de persones que complisquen els requisits siga inferior, i en aquest cas, l'import de les ajudes pot variar en els supòsits i les condicions establerts en el punt 5.1 d'aquestes bases.  
  
D'altra banda, l'article 32.1 de la Llei 39/2015, d'1 d'octubre, de Procediment Administratiu Comú estableix la possibilitat d'ampliar els terminis quan existisca causa justificada i no perjudique tercers:  
  
«L'Administració, excepte precepte en contra, podrà concedir d'ofici o a petició dels interessats, una ampliació dels terminis establits, que no excedisca de la meitat d'aquests, si les circumstàncies ho aconsellen i amb això no es perjudiquen drets de tercer. L'acord d'ampliació haurà de ser notificat als interessats».  
  
Per tot això, la vicerectora d'Estudis de la Universitat de València, fent ús de les atribucions que li confereix la Resolució de 20 de maig de 2022 (DOGV 30.05.2022), del Rectorat de la Universitat de València, per la qual s'aprova la delegació de funcions en els vicerectors i les vicerectores, la Secretaria General, el gerent i altres òrgans d'aquesta Universitat, resol:  
  
Primer  
Ampliar el termini de presentació de les sol·licituds de la convocatòria de beques de matrícula per a l'estudiantat del Màster oficial en Dret i Violència de Gènere de la Universitat de València, curs acadèmic 2022/2023 que finalitzarà el 9 de juny de 2023.  
  
Segon  
Donar publicitat de la present correcció en la Base de dades nacional de subvencions, el Diari Oficial de la Generalitat Valenciana i en els altres llocs que s'indiquen en la convocatòria com a llocs de publicació d'aquestes beques.  
  
Contra aquesta resolució no cap recurs, de conformitat amb l'article 32 de la Llei 39/2015, de 1 d'octubre, del procediment administratiu comú de les administracions públiques.  
  
València, 16 de maig de 2023.- La vicerectora d'Estudis (p. d., de la rectora, DOGV 30.05.2022): María Isabel Vázquez Navarro.